

**Správa o činnosti klubu anglického jazyka**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Spojená škola, Jarmočná 108, Stará Ľubovňa |
| 1. Názov projektu | Gramotnosťou k trhu práce |
| 1. Kód projektu ITMS2014+ | 312011Z574 |
| 1. Názov pedagogického klubu | Klub anglického jazyka |
| 1. Dátum stretnutia pedagogického klubu | 16. 05. 2022 - Pondelok párny týždeň |
| 1. Miesto stretnutia pedagogického klubu | Spojená škola, organizačná zložka Obchodná akadémia, Jarmočná 132, Stará Ľubovňa |
| 1. Meno koordinátora pedagogického klubu | Mgr. Alexandra Reľovská |
| 1. Odkaz na webové sídlo zverejnenej správy | <https://oasl.edupage.org/a/gramotnostou-k-trhu-prace> |

|  |
| --- |
| 1. **Manažérske zhrnutie:**   ***Stručná anotácia:*** Členovia klubu sa venovali problematike využívania skupinovej formy vyučovania, ktoré je jedným zo základných rysov moderného vyučovania. Je založené na princípe poradenstva a konzultácií v menších skupinách, aktivuje celú osobnosť žiaka (nie len kognitívnu stránku, ale tiež emocionalitu, motiváciu, socializáciu, aktivizáciu a kreativízáciu), vedú teda k spolupráci a k zodpovednosti žiaka. Jednotlivé aktivity skupinového vyučovania je možné využiť v ktorejkoľvek fáze vyučovacej hodiny, môžu mať motivačný charakter, slúžiť na vytváranie nových vedomostí a zručností žiakov, na upevňovanie, prehlbovanie, preverovanie vedomostí žiakov.  ***Kľúčové slová:*** cudzí jazyk, inovatívne metódy, skupinové vyučovanie, komunikatívny prístup, aktivizujúce metódy, diskusné metódy |
| 1. **Hlavné body, témy stretnutia, zhrnutie priebehu stretnutia:**   ***Zámerom stretnutia***, ktoré viedol koordinátor činnosti klubu bolo oboznámiť sa bližšie so základnými princípmi a pravidlami, ktoré je potrebné dodržiavať pri plánovaní skupinovej výučby, ako aj aktivitami skupinovej práce. Táto teoretická príprava by mala viesť pedagógov k príprave vlastných vyučovacích hodín s použitím rôznych aktivít skupinového vyučovania.  ***Téma stretnutia***  **Príprava aktivít na skupinové vyučovanie.**  ***Definovanie problému***  Postavenie skupinovej práce nielen vo vyučovaní cudzích jazykov na našich školách je teoreticky známe, avšak prakticky málo využívané. Je veľa dôvodov, prečo nechať žiakov častejšie pracovať v malých skupinách, napr. podpora sociálnej kompetencie, zvyšovanie interakčných príležitostí, lepšia možnosť podpory jazykovo zablokovaných žiakov, rozvoj schopnosti produktívneho myšlienkového procesu a schopnosti vyjadrovať kritiku, podpora k samostatnosti a v neposlednom rade zvyšovanie počtu príležitostí zažiť úspech v učení sa. Avšak koncept skupinového vyučovania nie celkom vyhovuje konceptu dnešnej školy s jej koncentráciou na výber a konkurenciu namiesto kooperácie, s jej zameraním na sprostredkovanie obsahov namiesto schopnosti na ich získavanie.  Skupinová práca v triede nie je automaticky optimálna metóda na všedný vyučovací deň. Ak bude nesprávne organizovaná, potom vedie často k chaosu a nespokojnosti učiteľa a následne aj žiakov. Preto sa členovia klubu najskôr oboznámili so základnými princípmi a pravidlami, ktoré je potrebné pri plánovaní skupinových aktivít zvažovať (veľkosť skupiny 3 - 5 žiakov s rôznymi rolami ako napríklad hovorca, kontrolór priebehu hry ap.; v každej skupine by mali byť zdatnejší, priemerní i slabí žiaci, základom je spolupráca, komunikácia, povzbudzovanie), s metódami, ktoré sa v rámci skupinovej práce dajú využiť.  Úspešná skupinová práca vyžaduje od učiteľa kompetenciu plánovať a organizovať, aby počas samotnej skupinovej práce zastával len funkciu usmerňovateľa, resp. facilitátora, a tým umožnil žiakom dostatočný priestor na ich tvorivosť.  Je potrebné si uvedomiť, že **skupinová práca je rozdelená do 4 fáz:**  **1. príprava** – dohodnutie pravidiel, rozdelenie do skupín, zhodnotenie vhodnosti tém, techník ap.  **2. realizácia** – pri skupinovej práci sa osvedčili úlohy zamerané na vytvorenie katalógu rád a odporúčaní, odborné komplikované úlohy, komplexné úlohy, brainstorming, súťažné úlohy, puzzle-úlohy a rolové hry.  **3. prezentácia/vyhodnotenie:** Pri prezentovaní výsledkov práce jednotlivých skupín dbáme o to, aby boli prezentované rôznymi spôsobmi. Vyhnime sa viacerým prezentáciám idúcimi za sebou jedným spôsobom. Pri rovnakých témach sa výsledok v jednotlivých skupinách prezentuje rôznymi postupmi, napríklad: ***písomné sprostredkovanie výsledkov pre všetkých žiakov v triede, vyhotovenie nástenky alebo plastikou doplnený plagát (figúrkami, symbolmi atď.), informačná kancelária, portfóliá, fish-pool, interview s expertami, koláže, modely, film/audionahrávky, digitálne fotografie, zmiešané skupiny/skupiny vs. experti, výmena názorov/diskusia, hranie rolí, výstavka/dokumentácia*** atď.  **4. spätná väzba** (metóda blesk)  Skupinové vyučovanie patrí k aktivizujúcim spôsobom vzdelávania. To znamená, že vzdelávacie ciele sú dosahované najmä na základe vlastnej učebnej práce žiakov. Obmedzuje encyklopedické získavanie vedomostí,  podporuje rozvoj kreativity žiakov a má aj sociálny aspekt – porovnávanie názorov, diskusia a pod. Keďže je prínosnejšie ako tradičné vyučovanie, vyžaduje si primeranú prípravu. |
| 1. **Závery a odporúčania:**   Skupinové vyučovanie si vyžaduje viac času ako frontálne vyučovanie, aby žiaci spoznali súvislosti, avšak prináša so sebou množstvo benefitov oproti klasickému vyučovaniu.  Členom klubu odporúčame:   * nechať sa pri plánovaní skupinových aktivít viesť profesionálnou metodikou, * rozširovať si svoj repertoár príprav hodín zameraných na skupinové vyučovanie, * vymieňať si skúsenosti, diskutovať o nových možnostiach, aktivitách skupinovej práce, * predchádzať negatívnym zážitkom žiakov vyplývajúcim z nejasných pravidiel či zadaní, neúplného materiálu, dominancie niektorých členov skupiny, ktorých si učiteľ nevšimol a neusmernil; niektorí pracujú, niektorí si prisvoja výsledok a zneužívajú nápady druhých k vlastnému úžitku; iba jeden prezentuje výsledok a žne všetku chválu; výsledná známka skupiny klesá, pretože niektorí členovia skupiny boli leniví. Učiteľ to vníma v zmysle sociálnej výchovy ako spravodlivé; v skupine vládne diskriminácia. Všetky tieto chyby sú nielen chyby v skupine, ale aj chyby učiteľa v plánovaní a realizácii procesu! |

|  |  |
| --- | --- |
| 1. Vypracoval (meno, priezvisko) | PaedDr. Katarína Barlíková |
| 1. Dátum | 16. 05. 2022 |
| 1. Podpis |  |
| 1. Schválil (meno, priezvisko) | Mgr. Alexandra Reľovská |
| 1. Dátum |  |
| 1. Podpis |  |

**Príloha:**

Prezenčná listina zo stretnutia klubu anglického jazyka

Príloha správy o činnosti klubu anglického jazyka 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Spojená škola, Jarmočná 108, Stará Ľubovňa |
| Názov projektu: | Gramotnosťou k trhu práce |
| Kód ITMS projektu: | 312011Z574 |
| Názov pedagogického klubu: | Klub anglického jazyka |

# **PREZENČNÁ LISTINA**

Miesto konania stretnutia: online

Dátum konania stretnutia: 16. 05. 2022

Trvanie stretnutia: od 15.00 h do 18.00 h

Zoznam účastníkov/členov klubu anglického jazyka:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Alexandra Reľovská |  | SŠ, org. zložka OA |
| 2. | Mgr. Anna Bobulská |  | SŠ, org. zložka OA |
| 3. | PaedDr. Katarína Barlíková |  | SŠ, org. zložka OA |
|  |  |  |  |
|  |  |  |  |
|  |  |  |  |
|  |  |  |  |

Meno prizvaných odborníkov/iných účastníkov, ktorí nie sú členmi klubu anglického jazyka a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |